CELEX: 32016D0590
Language: et
Date: 2016-04-11 00:00:00
Title: Nõukogu otsus (EL) 2016/590, 11. aprill 2016, Ühinenud Rahvaste Organisatsiooni kliimamuutuste raamkonventsiooni alusel vastu võetud Pariisi kokkuleppe Euroopa Liidu nimel allakirjutamise kohta

19.4.2016   
            
            
               ET
            
            
               Euroopa Liidu Teataja
            
            
               L 103/1
            
         NÕUKOGU OTSUS (EL) 2016/590,
   11. aprill 2016,
   Ühinenud Rahvaste Organisatsiooni kliimamuutuste raamkonventsiooni alusel vastu võetud Pariisi kokkuleppe Euroopa Liidu nimel allakirjutamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 192 lõiget 1 koostoimes artikli 218 lõikega 5,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Ühinenud Rahvaste Organisatsiooni (ÜRO) kliimamuutuste raamkonventsiooni osaliste konverentsi 21. istungjärgul (COP 21), mis toimus 30. novembrist 2015 kuni 12. detsembrini 2015 Pariisis, võeti vastu kliimamuutustest tulenevale ohule ülemaailmse reageerimise tugevdamist käsitleva kokkuleppe tekst. Pariisi kokkulepe jõustub kolmekümnendal päeval pärast kuupäeva, millal vähemalt 55 konventsiooniosalist, kelle kasvuhoonegaaside heide kokku moodustab hinnanguliselt vähemalt 55 % kasvuhoonegaaside koguheitest, on andnud hoiule oma ratifitseerimis-, vastuvõtmis-, heakskiitmis- või ühinemiskirja. Ka liit ja selle liikmesriigid on kõnealuse konventsiooni osalised.
            
         
               (2)
            
            
               Kõnealuses kokkuleppes on muu hulgas püstitatud pikaajaline eesmärk, mis on kooskõlas eesmärgiga hoida üleilmne temperatuuri tõus tunduvalt alla 2 °C võrreldes industriaalühiskonna eelse tasemega ning jätkata jõupingutusi temperatuuri tõusu hoidmiseks alla 1,5 °C võrreldes industriaalühiskonna eelse tasemega. Selle eesmärgi saavutamiseks peavad kokkuleppe osalised koostama järjestikused riiklikult kindlaks määratud panused, neist teatama ja need säilitama.
            
         
               (3)
            
            
               Liit ja selle liikmesriigid edastasid 6. märtsil 2015 oma kavatsetava riiklikult kindlaks määratud panuse, mis näeb ette pühendumise siduvale eesmärgile vähendada liidus 2030. aastaks kasvuhoonegaaside heidet 1990. aastaga võrreldes vähemalt 40 %, nagu on sätestatud Euroopa Ülemkogu 23. oktoobri 2014. aasta järeldustes kliima- ja energiapoliitika raamistiku 2030 kohta.
            
         
               (4)
            
            
               Kokkulepe on ÜRO peakorteris New Yorgis allakirjutamiseks avatud 22. aprillist 2016 kuni 21. aprillini 2017.
            
         
               (5)
            
            
               Kokkulepe on kooskõlas järgmiste liidu keskkonnaeesmärkidega, millele on osutatud Euroopa Liidu toimimise lepingu artiklis 191: keskkonna säilitamine, kaitsmine ja selle kvaliteedi parandamine; inimese tervise kaitsmine ning meetmete edendamine rahvusvahelisel tasandil, selleks et tegelda piirkondlike ja ülemaailmsete keskkonnaprobleemidega ja eelkõige võidelda kliimamuutuste vastu.
            
         
               (6)
            
            
               Liidus on olemas õigusaktid, millega rakendatakse mõnda nimetatud eesmärki. Osa nendest olemasolevatest liidu õigusaktidest tuleb kokkuleppe teatavate sätete rakendamiseks läbi vaadata.
            
         
               (7)
            
            
               Seetõttu tuleks kokkulepe liidu nimel alla kirjutada, eeldusel et see sõlmitakse hilisemal kuupäeval,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga antakse luba kirjutada liidu nimel alla Ühinenud Rahvaste Organisatsiooni kliimamuutuste raamkonventsiooni alusel vastu võetud Pariisi kokkuleppele (1).
   Allakirjutamine toimub New Yorgis 22. aprillil 2016 või võimalikult kiiresti pärast seda.
   Artikkel 2
   Nõukogu eesistujal on õigus määrata isik(ud), kes on volitatud liidu nimel kokkuleppele alla kirjutama.
   Artikkel 3
   Käesolev otsus jõustub selle vastuvõtmise päeval.
   
      Luxembourg, 11. aprill 2016
      
         
            Nõukogu nimel
         
         
            eesistuja
         
         M.H.P. VAN DAM
      
   
   
      (1)  Kokkuleppe tekst avaldatakse koos selle sõlmimist käsitleva otsusega.